google/wiki40b huggingface dataset:
Siebenbürgen-sakserne

Siebenbürgen-sakserne (tysk: Siebenbürger Sachsen) er navnet på en av de tyskspråklige befolkningene i det historiske landskapet Transilvania (Siebenbürgen), som i dag ligger i Romania og har ligget historisk både under Ungarn og habsburgerne. En tid var det et eget fyrstedømme under ottomansk overhøyhet.
Siebenbürgen-sakserne er ikke den eneste tyske folkegruppen i dagens Romania (se tyskere i Romania), men er den gruppen med den lengste historien i området.

Språk

De siebenbürgske dialektene hører, i likhet med luxembourgsk og triersk, til den moselfrankiske dialektgruppen.
Dialektene er beskrevet i Siebenbürgisch-sächsisches Wörterbuch og i Nordsiebenbürgisch-sächsisches Wörterbuch.
Det finnes ikke en standardisert form, og dialektene i nær sagt hver landsby skiller seg noe fra hverandre. De er likevel gjensidig forståelige.

Religion

Siebenbürgen-sakserne var til å begynne med, på samme måte som ungarerne i Transilvania, katolikker. Rundt 1545 gikk Siebenbürgen-sakserne over til den evangelisk-lutherske troen.
I 1572 ble Confessio Augustana vedtatt som bekjennelsesskrift.

Skolevesen

I 1722 innførte Siebenbürgen-sakserne alminnelig skoleplikt for sine barn, både for gutter og for jenter.
Statens garantiinntekt for kunstnere

Statens garantiinntekt for kunstnere, populært kalt garantiinntekt eller kunstnerlønn, er en garantert årlig minstelønn som den norske staten gir til norske yrkesaktive forfattere, billedkunstnere, komponister, musikere, skuespillere og andre kunstnere som gjennom år har bidratt med en kvalitetsmessig verdifull kunstnerisk innsats. Det største av disse stipendene er årlig arbeidsstipend, som for øvrig ikke må forveksles med statens garantiinntekt for kunstnere som er en garantert årlig lønn som støtte til aktive kunstnere i Norge inntil de fyller 67 år. 
Stortinget vedtok 10. desember 2012 å fase ut garantiinntekten, og ingen tildeles garantiinntekt etter 2012.

Historie, omfang og størrelse

Garantiinntekten ble tidligere kalt «kunstnerlønn» fra statlig støtteordning for kunstnere begynte i 1863 til 1960, da slik støtte ble erstattet av kunstnerstipender. Den første som fikk kunstnerlønn, tidvis også kalt diktergasje, var for øvrig forfatteren Bjørnstjerne Bjørnson, den siste skuespilleren Per Aabel. Nyordningen fra 1960-tallet ble revidert etter forslag i utredningen NOU 1973:2, og garantiinntekt ble innført fra 1977. 
Kunstnere mottar garantiinntekten inntil de opphører med virksomheten eller fyller 67 år. Statens stipend- og garantiinntektsordning blir styrt av  av Forskrift om Statens stipend og garantiinntekter for kunstnere som ble fastsatt av kulturdepartementet i 1998 etter et stortingsvedtak i 1997. Størrelsen på den enkeltes garantiinntekt har blitt oppjustert hvert år i forbindelse med Stortingets budsjettbehandling og var maksimalt 168 500 kroner i 2007. I 2005 omfattet støtteordninga omfattet  635 kunstnere.
Statens garantiinntekt for kunstnere er skattepliktig etter reglene for lønnsinntekt. Ordningen med garantiinntekt må ikke forveksles med statens arbeidsstipend. Tildelingen foretas av Utvalget for statens stipend og garantiinntekter for kunstnere, på vegne av Kultur- og kirkedepartementet, og etter innstilling fra stipendkomiteer oppnevnt av kunstnerorganisasjonene.
BunsenLabs

BunsenLabs Linux er en Linux-distribusjon som er basert på Debian. Den oppstod som en etterfølger av CrunchBang Linux, og utgikk fra Debian versjon 8.0 «Jessie». Den tilbyr et lite ressurskrevende grafisk brukergrensesnitt i form av vindushåndtereren Openbox.
BunsenLabs Linux har sitt eget nettsted hvor man kan hente programvare, men det store flertall av programpakker er det samme som Debians.
Siste versjon er versjon 8.2 som ble lansert 9. september 2015.
Lucie (film)

Handling

Kristiania kunne i siste halvdel av 1800-tallet by på et variert fornøyelsesliv. Det eksisterte en rekke varitéteatre og byen hadde også sitt eget bordellkvarter. Prostitusjon var legalt og det ble ansett berettiget at en kvinne dro økonomiske og andre fordeler av sin kropp og fysiske fortrinn.
Den vakre variteskuespillerinnen Lucie (Inger Lise Rypdal) er ikke minst klar over dette faktum. Hun har gjort bekjentskap med juristen Gerner (Gösta Ekman), en fin og dannet herre på byen. Det hele utvikler seg til et erotisk forhold og Lucie vet å spille på Gerners sjalusi og maskuline stolthet. Hun klarer til slutt å gifter seg inn i det gode selskap, men det viser seg vanskelig å bli akseptert uten den rette klassebakgrunnen. Hennes liv blir ikke slik hun forventet og etter et svangerskap hvor forholdet til ektemannen stadig forverres, dør hun i barselseng.

Om filmen

Filmen fikk blandet mottakelse av både Aftenpostens- og Dagbladets anmeldere. Aftenpostens Øyvind Thorsen skrev blant annet: «Det er min mening at filmens første halvpart er svært stillestående, stundom blir en litt deprimert av kjedsomelighet også», men avsluttet med å skrive: «En film til å bli deprimert av, men heldigvis først og fremst på grunn av dens tragiske innhold». Dagbladets Thor Ellingsen uttrykte også blandet begeistring og skrev blant annet: «Jeg finner Lucie betydelig bedre enn hva forhåndsutsagn har villet ha det til. Faktisk hadde jeg trodd den var mye verre». Men han antyder også at Rypdals rolleprestasjon trekker noe ned: «Rypdals replikker virker ofte flat og "moderne" på en illusjonsbrytende måte».
Cosmovalgus

Utseende

Små gullbasser, kroppen tett kledt med brunlige skjell. Som vanlig for Valgini er pronotum mye smalere enn dekkvingene. Pronotum og dekkvinger har tette dusker av lyse, oppstående hår.

Levevis

Larven utvikler seg i morken ved. De voksne billene kan finnes på blomster, ofte flere sammen.

Utbredelse

Slekten er utbredt i Afrika.
Sykkylvsbladet

Sykkylvsbladet er en avis som blir utgitt i Sykkylven i Møre og Romsdal, og som primært dekker Sykkylven kommune. 
Avisa kommer ut onsdager og fredager, og redigeres på nynorsk.
Redaktør er Frank Kjøde. Avisa blir produsert ved Edda Trykk Nordvest AS.
Milu Yuan

Miluparken, eller Milu Yuan (forenklet kinesisk: 麋鹿园, tradisjonell kinesisk 麋鹿園, pinyin: Mílù Yuán), er en stor offentlig park i det sørlige Beijing i Kina.
Ved siden av å være en offentlig park er det et økologisk forskningssted som fungerer som naturpark for dyr. Blant attraksjonene der er Davidshjorten, en hjort som nesten døde ut mot slutten av Qing-dynastiet. Hjortene ble reintrodusert der i 1980-årene. Der var de tidligere i stort antall i den vesentlig større parken som blant annet omfattet omfattet det nåværende parkområdet (den keiserlige jaktpark).
Neosisyphus

Utseende

Middelsstore (gjerne 8-10 millimeter), matt mørkbrune til svarte skarabider. Kroppen er kort oval, beina, spesielt bakbeina, er lange, med krumme legger (tibiae). Lårene har gjerne noen kraftige pigger på undersiden. Hos noen arter har beina antatt bisarre former.

Levevis

Disse billene er kjent for sin rulling av store møkk-kuler. Når billen finner en kuruke eller annen møkk, klemmer den en del av denne sammen til en ball som er noe større enn billen selv. Denne graves ned og tjener som mat for larven. Ballen forsvares energisk mot konkurrerende biller, og harde kamper kan oppstå. Om grunnen der møkka ligger ikke egner seg for graving, kan billen rulle dem en ganske lang strekning. Den går da baklengs og skyver møkkballen med bakbeina.

Utbredelse

Slekten er hovedsakelig utbredt i Afrika, men forekommer også i Sørøst-Asia.
Hôtel de Sully

Hôtel de Sully i Paris er et hôtel particulier i Louis XIII-stil. Det står i Marais i 4. arrondissement i Rue Saint-Antoine 62.

Historie

Contrôleur des Finances Mesme Gallet lot bygge anlegget fra 1625 og 1630, med hage, orangerie og tilgang til Place Royale (nå Place des Vosges). Hôtel de Sully ble reist etter tegninger av arkitekten Jean Androuet du Cerceau.
Maximilien de Béthune, første hertug av Sully, kjøpte huset den 23. februar 1634 og tilbragte sine siste leveår her. Hans barnebarn Maximilien, annen hertug av Sully, lot i 1660 bygge en sidefløy på vestsiden, mot haven. Familien Sullyeide eiendommen til inn på 1700-tallet, senere har eierskapet vekslet på.
På 1800-tallet ble Hôtel de Sully oppdelt i selveierleiligheter (Immeuble de rapport). Det fulgte mange ombygginger, også for å gi rom for håndverkere og forretninger. Fra 1862 har det hatt status som monument historique. Det ble så tilbakeført til utformingen før den siste ombyggingsperioden. I 1944 ble den statseiendom. Det ble utført omfattende restaureinger, som ble sluttført med orangeriet i 1973.
Siden 1967 har Hôtel de Sully vært sete for Caisse nationale des monuments historiques et des sites, som siden 2000 heter Centre des monuments nationaux.
Langrenn under Asiatiske vinterleker 1990

Langrenn under Asiatiske vinterleker 1990. Langrenn var en av flere sporter under de andre Asiatiske vinterleker som ble arrangert i Sapporo i Japan. Det var seks øvelser, tre for menn og tre for kvinner. 10, 30 km og 4 x 10 km stafett for menn og 5, 10 km individueltt og 4 x 5 km stafett for kvinner. Konkurransene ble avviklet i mars 1990. Japan ble beste nasjon, de vant alle seks gullmedaljene.
Inkludering (rettigheter til funksjonshemmede)

Inkludering er en term brukt av funksjonshemmete for ideen at mennesker burde fritt, åpent and lykkelig tilpasses til alle andre mennesker som har en funksjonshemning uten spørsmål eller etterprøving av noe slag. Inkludering overgår mainstreaming, prosessen å forsikre om at en person med fysiske og/eller mentale avvik fra mainstream er likestilt andre, i håp om at enhver vil tilpasse seg og lære om den andre.
Publius

Utseende

Middelsstore til nokså store, blanke, avlange passalider. Hodet er blankt, mye bredere enn langt, med et kort horn i pannen og kraftige kjever. Pronotum er bredere enn langt med en skarp midtfure. Dekkvingene har fine punktstriper, ofte ganske utydelige. Artene mangler flygevinger og kan ikke fly. Forleggene har små tenner langs det meste av yttersiden.

Levevis

Disse artene lever i tropisk skog, der de gnager i død ved.

Utbredelse

Slekten er utbredt i Sør- og Mellom-Amerika.
Nøttekråke

Utseende og lyder

Nøttekråka er på størrelse med nøtteskrike, eller noe større – cirka 35 cm lang. Fluktprofilen er en mellomting mellom nøtteskrike og en liten kråke. Hvit undergump og hvite kanter på halefjærene er iøynefallende kjennetegn i flukt. På nært hold framstår fuglen med et tett hvitaktig flekkmønster på en bakgrunn som ligger mellom gråbrun og sjokoladebrun alt etter lysforholdene. Nebbet er kraftig og rett, kråkeliknende, lengre og spissere hos sibirnøttekråke enn hos eurasiske fugler. 
Lokkeropet er et tørt kråkeliknende skrik, som framføres fra en tretopp. Om sommeren er den for det meste taus, men gir av og til fra seg en snorkende strupelyd.
Obbola

Geografi

Øya Obbola er Sveriges 42. største i areal. Västerfjärden, som ligger vest for øya, skiller Obbola fra Strömbäck og friluftsområdet Kont. I nord er øya forbundet med fastlandet via Bergöbroen (E12), i øst med Holmsund via Obbolabroen.

Industri

SCA har en fabrikk i Obbola, og til den kommer det hvert sjette minutt en trailer med trevirke som skal bli til papp. Veden utgjør ca. 50 % av det totale råmaterialet til papirmassen, den øvrige halvdelen utgjøres av returpapir, som dels samles inn i Sverige, dels importeres.
Jan Eeg-Henriksen

Andre verdenskrig

Eeg-Henriksen var artianer ved krigsutbruddet i 1940, og tok ex.phil. ved Universitetet i Oslo høsten 1940. Deretter begynte han å studere jus samme sted, og tok 1. avdelings eksamen i 1942. Fram til Universitetet i Oslo ble stengt høsten 1943, var han med i det intellektuelle miljøet rundt Arne Næss (som også var med i XU). Også Vilhelm Aubert, den gang jusstudent, var aktiv her, og ledet "Eksportgruppa" i XU. Eeg-Henriksen arbeidet for etterretningsorganisasjonen XU fra 1942, først som vanlig agent. Senere (i 1944) klarte han å komme seg inn i Vidkun Quislings indre sirkel og få stillingen som Finn Størens sekretær i Direktoratet for spesialorientering, som var del av Quislings kanselli, og som etter Statsakten i 1942 flyttet inn på Det kongelige slott. Han fikk da tilgang til hemmeligheter både ved Oslo slott (som Quisling hadde endret navnet til) og ved Gestapo-hovedkvarteret ved Victoria terrasse. Han arbeidet også sammen med Egil Meidell Hopp, senere Arne Bonde, om «Sperretjenesten», et illegalt nettverk med tilknytning til NTB som formidlet sensurert stoff som NTB-ansatte hadde tilgang til videre til de illegale avisene. Eeg-Henriksen beholdt den betrodde stillingen i Quisling-administrasjonen ut krigen, og skal ha sjokkert de tidligere kollegene da han møtte opp etter frigjøringen i uniform som norsk offiser.

Etterkrigstiden

Eeg-Henriksen ble raskt renvasket for anklager om landssvik, ble tildelt Deltakermedaljen og ble ansatt i Forsvarets overkommando og Forsvarsstaben der han arbeidet fram til 1949. Han tok først del i vaktholdet og avhørene av tyske offiserer ved Akershus fengsel . Høsten 1946/våren 1947 var han med kapteins grad, på oppdrag i den amerikanske sonen i det okkuperte Tyskland for å samle inn opplysninger om mulige framtidige spioner. I 1949 fullførte han juss-studiet.

1950–1965

Han studerte sosiologi som Fulbrightstipendiat ved Bureau of Applied Social Research, Columbia University 1950-52, og var den som satte tidligere medstudent Erik Rinde i kontakt med Vilhelm Aubert da Institutt for samfunnsforskning skulle etableres. I 1949/1950 og senere fra 1952 til 1963 arbeidet Eeg-Henriksen i sin fars, Haakon Eeg-Henriksens firma H. Eeg-Henriksen A/S (fram til 1952 H. Eeg-Henriksen & Diderich Lund A/S). I perioden 1955-1957 arbeidet han som prosjektleder i Noreno og Norcontractors med bygging av marinehavn for NATO på Kreta. Fire store norsk entreprenørselskaper, deriblant H. Eeg-Henriksen as deltok og samarbeidet med lokal entreprenør. På begynnelsen av sekstitallet etablerte han seg som selvstendig næringsdrivende, med påfølgende konkurs i 1965. Da han døde var han ikke lenger knyttet til firmaet H. Eeg-Henriksen A/S.

Vietnamkrigen

I 1966 gikk Eeg-Henriksen i amerikansk tjeneste, der han blant annet tjenestegjorde for CIA under Vietnamkrigen. Han arbeidet da i Saigon dels under dekke av å være journalist. Han døde på sykehus i Washington DC i 1969.
Braconinae

Utseende

Middelsstore, slanke, ofte ganske fargerike snyltevepser. Vingene er ofte mørkt røykfargede. Hunnen har ofte et langt eggleggingsrør.

Levevis

De er parasitoider som parasitterer borende larver av biller og sommerfugler, sjeldnere tovinger eller plantevepser.
Blue Spruce gasskraftverk

Blue Spruce gasskraftverk er et varmekraftverk i Aurora  i Colorado, USA. Anlegget har en installert produksjonskapasitet på 310 MW, med 7 gassturbiner. Operatør er energiselskapet Calpine Corp. 
Kraftverket stod ferdig utbygd i 2003. Brenselkilden er naturgass.
Presidentvalget i Sør-Korea 2012

Valgkamp og forløp

Lee Myung-bak ble valgt til president i Sør-Korea i 2007, etter å ha vunnet nominasjonen i Det store nasjonalpartiet mot Park Geun-hye med knapp margin. Han gikk først og fremst til valg på en laissez-faire-politikk. Lees valgseier avsluttet de liberales ti år lange regjeringsperiode under presidentene Kim Dae-jung og Roh Moo-hyun. Til tross for at han ble valgt med et valgskred og hadde støtte fra 70 % i meningsmålinger, var støtten redusert til under 30 % i 2012.
I slutten av 2011 ble det kriserammede Det store nasjonalpartiet satt under ledelse av et interimsstyre anført av Park Geun-hye. På nyåret i 2012 ble partiet konsolidert og omdøpt til Ny verden. Hun fortsatte å distansere seg fra Lee, og ledet partiet mot sentrum. I parlamentsvalget i april 2012 gjenvant partiet flertallet i nasjonalforsamlingen. Like etter overlot hun ledelsen av partiet til et ordinært valgt styre, men innsatsen gav henne et klart forsprang på meningsmålingene inn mot presidentnominasjonen. Hennes fremste utfordrer var guvernør og tidligere fagforeningsmann Kim Moon-soo, som mente at Park ikke kunne vinne valget. Kim ville redusere regionale og sosioøkonomiske forskjeller, støttet multikulturalisme, og ønsket en revisjon av partiets nominasjonsprosess.
Opposisjonen til Ny verden var delt mellom Det demokratiske enhetspartiet og de partiuavhengige støttespillerne til forretningsmannen Ahn Cheol-soo. Ahn gjorde det lenge godt på meningsmålingene, til tross for sine få valgkamputspill. I Det demokratiske enhetspartiet hadde tidligere guvernør Sohn Hak-kyu et forsprang i begynnelsen, men etterhvert overtok Moon Jae-in, tidligere stabssjef under president Roh Moo-hyun, ledelsen på meningsmålingene. Det demokratiske enhetspartiet tilbød Ahn å bli med i partiet, men Ahn som kandidat for partiet fikk marginal oppslutning på meningsmålinger. Partiet hadde selv slitt med fraksjonering, der tilhengere av president Roh (som Moon Jae-in) og den såkalte Hoham-fløyen (tilhengere av president Kim Dae-jungs politikk, anført av Chung Dong-young) stod på hver sin side.
Ahn Cheol-soo trakk sitt kandidatur i november, et forsøk på å samle opposisjonen bak Moon Jae-in som kandidat. Det samme gjorde presidentkandidatene for to små sosialdemokratiske opposisjonspartier, Det progressive rettferdighetspartiet og Det forente fremskrittspartiet. Tilsvarende gikk Det frihetlige fremskrittspartiet, altså støttespillerne til tidligere presidentkandidat Lee Hoi-chang, inn i Ny verden i valgkampens sluttfase.
Four Strong Winds

«Four Strong Winds» er en kanadisk sang skrevet av Ian Tyson tidlig på 1960-tallet. Den ble første gang spilt inn av gruppen The Brothers Four i en versjon som var nær ved å komme på Billboard Hot 100 i oktober 1963. Deretter ble den spilt inn av Tyson selv, i duoen Ian & Sylvia som han hadde sammen med sin ektefelle. Denne innspillingen kom i 1964 og var tittelsporet på albumet, og gjorde det godt på salgslistene med en niendeplass 28. oktober.
Sangen er en melankolsk refleksjon over strandede forhold og uttrykker et håp for at forholdet kan gjenopptas («You could meet me if I sent you down the fare»), samtidig som det aksepteres at det kan være over, «But our good times are all gone/And I'm bound for moving on...»).
Sanger er blitt en kanadisk klassiker og er blitt innspilt av en rekke artister, særlig er Neil Youngs versjon fra albumet Comes a Time fra 1978 kjent. Young framførte også sangen med The Band på den kjente The Last Waltz konserten. I dokumentarfilmen Neil Young: Heart of Gold fra 2005 forteller Young hvordan han på sommerleir da han var ung brukte alle lommepengene på en jukeboks for å spille sangen og hvordan Tyson inspirerte ham. Young spilte senere inn samme sang på albumet Comes a Time fra 1978. Young framførte også sangen på Norwegian Wood i Oslo 11. juni 2009.
Andre kjente artister som har framført sangen, er Sarah McLachlan, Hank Snow, The Seekers, Judy Collins, The Chad Mitchell Trio, Bob Dylan, Marianne Faithfull, The Searchers, Teenage Fanclub, John Denver, Bobby Bare, The Kingston Trio, Trini Lopez, Waylon Jennings, Chad & Jeremy, Ulf Lundell, The Tragically Hip, Joan Baez, og Johnny Cash. Bobby Bare hadde en stor hit med sangen i 1964. 
Sangen opptrer i boken En bønn for Owen Meany av John Irving.
I 2005 valget lytterne av radiostasjonen CBC Radio One sangen for å være den største canadiske sangen gjennom tidene i programserien 50 Tracks: The Canadian Version.
Sangen nevner den canadiske provinsen Alberta spesielt, og dette førte til at sangen ble en del av en konkurranse om å kåre provinsen sang, men nådde ikke opp i denne.  
Sanger er det faste avslutningsnummeret i den årlige Edmonton Folk Music Festival.
Norsk pasientskadeerstatning

NPEs hovedoppgaver

Saksbehandling: å behandle erstatningskrav fra pasienter som mener de har fått en skade i forbindelse med behandlingsvikt i helsetjenesten. NPE utreder saken og innhenter all nødvendig dokumentasjon. NPE behandler også saker som gjelder skader ved bruk av legemiddel, på vegne av Legemiddelforsikringen. Saksbehandlingen er gratis.
Pasientsikkerhet: å bidra med statistiske data til helsesektorens arbeid med kvalitetsforbedring og skadeforebyggelse.
Informasjon: å informere om pasientskadeordningen til pasienter, helsevesen og allmennheten. 
NPEs vedtak kan påklages til Nasjonalt klageorgan for helsetjenesten (Helseklage).
K-300P Bastion-P

K-300P Bastion-P (NATO-kallenavn SSC-5 Stooge) er et russisk mobilt missilsystem for kystforsvar. Systemet ble utviklet sammen med det hviterussiske selskapet Tekhnosoyuzproekt.

Design

Den viktigste rollen for Bastion-P er å engasjere overflateskip inkludert hangarskipsgrupper, konvoier og landgangsfartøy. Et typisk Bastion-batteri består av 1-2 kommando og kontroll kjøretøy basert på Kamaz 43101 6×6 lastebil, et støttekøretøy, fire avfryringsramper basert på MZKT-7930 8×8 chassis med 3 mann som operatører. Hver avfyringsrampe har to missiler.
Missilet som blir brukt av Bastion-P er P-800 Oniks, et supersonisk sjømålsmissil med et 200–250 kilogram (440–550 lb) stridshode. Det blir avfyrt vertikalt fra en rampe ved hjelp av en hjelperakett med fast drivstoff for første akselerasjon, deretter bruker missilet væske-drivstoff ramjet for vedvarende krysserfart på Mach 2.5. Oniks/Yakhont har skuddvidde som varierer på 120–300 kilometer (75–186 mi; 65–162 nmi) med en lav-lav eller høy-lav fluktbane. Missilet bruker satellittnavigasjon på den første etappen og aktiv radarstyring når missilet nærmer seg målet. Missilet kan fly til høyde på 14 000 meter før nedstigning til havet med skimminghøyde på 5 m på den siste etappen.

Operativ historie

2. Mars 2011 ble det rapportert at Russland ville plassere systemet på Kurilene i Østre militærdistrikt. Utplassering ble endeleg gjennomført i 2016.
15. Mars 2015, ble det rapportert at Russland hadde utplassert systemet på Krim.
I 2016 ble systemet tilført 536. kystartilleribrigade i OSK Nord.
Russland rapporterte 15. November 2016 at det var deployert K-300P Bastion-P system til Syria, der det ble avfyrt Oniks missiler mot landmål som ein del av den russiske militære intervensjonen i Syria. Dette demonstrerte at missilet også kan brukes mot landmål, noe som tidlegare ikke var internasjonalt kjent.  P-800 bruker en kombinasjon av autopilot, treghetsnavigasjon, en radiohøydemåler for midt-kurs og en monopuls dual-modus aktiv/passiv søker for terminalstyring. Programvare modifisert i Bastion styringssystem gjør at missilet kan treffe stasjonære landmål ved hjelp av forhåndsprogrammerte koordinater.